
Evropski parlament,
–	ob upoštevanju predloga Komisije Evropskemu parlamentu in Svetu (COM(2022)0223),
–	ob upoštevanju členov 294(2) in 322(1) Pogodbe o delovanju Evropske unije ter člena 106a Pogodbe o ustanovitvi Evropske skupnosti za atomsko energijo, na podlagi katerih je Komisija podala predlog Parlamentu (C9‑0179/2022),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Računskega sodišča z dne 31. oktobra 2022[footnoteRef:1], [1:  	UL C 446, 24.11.2022, str. 26.] 

–	ob upoštevanju Medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov[footnoteRef:2], [2:  	UL C 77, 28.3.2002, str. 1.] 

–	ob upoštevanju pisma Odbora za pravne zadeve z dne 25. aprila 2023, naslovljenega na Odbor za proračun in Odbor za proračunski nadzor v skladu s členom 110(3) Poslovnika,
–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 20. decembra 2023, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju skupnih razprav Odbora za proračun in Odbora za proračunski nadzor v skladu s členom 58 Poslovnika,
–	ob upoštevanju členov 110 in 59 Poslovnika,
–	ob upoštevanju mnenja Odbora za regionalni razvoj,
–	ob upoštevanju pisma Odbora za industrijo, raziskave in energetiko,
–	ob upoštevanju poročila Odbora za proračun in Odbora za proračunski nadzor (A9‑0180/2023),
A.	ker po mnenju posvetovalne skupine pravnih služb Evropskega parlamenta, Sveta in Komisije predlog ne predvideva bistvenih sprememb, razen tistih, ki so v njem opredeljene kot take, in ker je ta predlog, kar zadeva kodifikacijo nespremenjenih določb prejšnjih obstoječih besedil skupaj z njihovimi spremembami, zgolj kodifikacija obstoječih besedil brez vsebinskih sprememb;
1.	sprejme stališče v prvi obravnavi, kakor je določeno v nadaljevanju in kakor je bilo prilagojeno v skladu s predlogi posvetovalne skupine pravnih služb Evropskega parlamenta, Sveta in Komisije;
2.	odobri skupno izjavo Evropskega parlamenta in Sveta, priloženo tej resoluciji, ki bo objavljena v seriji C Uradnega lista Evropske unije;
3.	odobri skupno izjavo Evropskega parlamenta, Sveta in Komisije, priloženo tej resoluciji, ki bo objavljena v seriji C Uradnega lista Evropske unije;
4.	se seznanja z izjavama Komisije, priloženima tej resoluciji;
5.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
6.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.



	570/570	
SL

P9_TC1-COD(2022)0162
Stališče Evropskega parlamenta, sprejeto v prvi obravnavi 14. marca 2024 z namenom sprejetja Uredbe (EU, Euratom) 2024/... Evropskega parlamenta in Sveta o finančnih pravilih, ki se uporabljajo za splošni proračun Unije (prenovitev)
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU, Euratom) 2024/2509.)


PRILOGA K ZAKONODAJNI RESOLUCIJI
Skupna izjava o proračunski obravnavi obresti ali drugih stroškov zaradi preklicanih ali znižanih glob, drugih kazni ali sankcij ob sprejetju Uredbe (EU, Euratom) 2024/2509
Evropski parlament in Svet sta se dogovorila, da se bodo vse obresti ali druge dajatve zaradi preklicanih ali znižanih glob, drugih kazni ali sankcij v sedanjem večletnem okviru beležile kot negativni prihodki. Gre za izjemo od prepovedi negativnih prihodkov, ki je omejena na to konkretno, nepredvidljivo situacijo.
Evropski parlament, Svet in Komisija se brez poseganja v zadevne pristojnosti strinjajo, da bodo ob upoštevanju preteklih izkušenj in pričakovanega prihodnjega razvoja v skladu z uporabo proračunskih načel finančne uredbe preučili dolgoročno trajnostno rešitev za financiranje takih obresti ali drugih stroškov, ki se bo začela uporabljati po letu 2027, tudi ko gre za obrestno mero na znesek glob ali drugih kazni, ki jo je treba v takih primerih plačati kot ustrezno nadomestilo podjetjem.
Skupna izjava Evropskega parlamenta, Sveta in Komisije o enotnem orodju za podatkovno rudarjenje in oceno tveganja iz člena 36 finančne uredbe ob sprejetju Uredbe (EU, Euratom) 2024/2509
Evropski parlament, Svet in Komisija (v nadaljnjem besedilu: tri institucije) se zavedajo, kako pomembno je izboljševati zaščito finančnih interesov Unije, kot je priznano v medinstitucionalnem sporazumu z dne 16. decembra 2020 in določeno v členu 325 PDEU.
Vse tri institucije se strinjajo, da je treba orodje še naprej razvijati v skladu s pravili o varnosti IT in varstvu podatkov. Da bi zmanjšali upravno breme in preprečili nesorazmerne stroške IT za države članice in druge uporabnike, se bodo upoštevali vzpostavljeni odobreni sistemi v državah članicah.
Tri institucije se zavezujejo, da bodo sodelovale pri nadaljnjem razvoju orodja. Komisija potrjuje, da bo orodje še naprej razvijala v posvetovanju s svojimi uporabniki in državam članicam ponudila podporo pri morebitnih tehničnih vprašanjih. Države članice bodo sodelovale s Komisijo, da bi vzpostavile sinergije za interoperabilnost z ustreznimi informacijskimi sistemi in podatkovnimi zbirkami.
Potem ko Komisija oceni pripravljenost orodja na podlagi meril iz člena 36(6) finančne uredbe, se vse tri institucije ne glede na svoje pristojnosti zavežejo, da bodo v večletnem finančnem okviru za obdobje po letu 2027 preučile možnost obvezne uporabe orodja in znova razpravljale o njej.
Enostranska izjava Komisije o sprostitvah obveznosti ob sprejetju Uredbe (EU, Euratom) 2024/2509
V okviru priprav na večletni finančni okvir za obdobje po letu 2027 bo Komisija proučila vprašanje razširitve možnosti za ponovno dajanje na razpolago odobritev, ki ustrezajo sprostitvam obveznosti. To ne posega v prihodnji predlog Komisije o večletnem finančnem okviru za obdobje po letu 2027 ali v pravico Komisije do zakonodajne pobude, kot je določena v Pogodbah.
[bookmark: _GoBack]Enostranska izjava Komisije o sistemu za zgodnje odkrivanje in izključitev ob sprejetju Uredbe (EU, Euratom) 2024/2509
Evropska komisija se strinja, da je treba čim bolj zmanjšati upravno breme za organe držav članic v okviru ciljno usmerjene razširitve sistema za zgodnje odkrivanje in izključitev (EDES) na deljeno in neposredno upravljanje z državami članicami. 
Komisija se zavezuje, da bo razvila celovite smernice in državam članicam zagotovila usposabljanja o izvajanju sistema EDES in uporabi njegove podatkovne zbirke. 
Komisija bo še naprej izboljševala podatkovno zbirko sistema EDES, na primer z vpeljavo možnosti iskanja po več subjektih in izboljšanjem postavitve.
Komisija si bo prizadevala zagotoviti interoperabilnost med sistemom EDES in ustreznimi nacionalnimi sistemi, da bi se racionaliziral postopek in omogočilo hitrejše preverjanje, ali se zadevne osebe ali subjekti nahajajo v situaciji za izključitev.
Komisija potrjuje, da nobeno zaprosilo za dodatne informacije za namene sistema EDES ne bo presegalo tega, kar je nujno potrebno in sorazmerno, ter da bo obravnavano v skladu z veljavnimi pravili o varstvu podatkov. Poudariti je treba, da mnenje Evropskega nadzornika za varstvo podatkov o predlogu Komisije za prenovitev finančne uredbe ne izraža nobenih pomislekov glede sistema EDES.
Komisija se je zavezala, da bo omogočila nemoten prehod na uporabo sistema EDES v polnem sodelovanju z državami članicami.

